
XVIII. Módszertani kézműves és néptánc műhelymunka táncoktatóknak
2023. július 3 - 7.
A Kovászna Megyei Művelődési Központ és Kovászna Megye Tanácsának közös szervezésében 2023. július 3 - 7. között kerül sor Csernátonban a XVIII. Módszertani kézműves és néptánc műhelymunkára, táncoktatóknak. 
A műhelymunka hosszú távú célja hagyományaink, népszokásaink továbbadása, éltetése, rövid távú célként pedig a Kovászna megyei pedagógusoknak a néptánc terén történő szakmai továbbképzését tűztük ki.
A napi foglalkozások alatt kézműves tevékenységek, gyermektáncok, gyermekjátékok módszertanának tanítására, hagyományos táncok, énekek és az ezekhez kötődő táncos szokások élményszerű oktatására kerül sor.
A táncokat Both József (Népművészet Ifjú Mestere) és Cserey Both Zsuzsa (Ördögtérgye Néptáncegyüttes vezetője, Népművészet Ifjú Mestere) oktatók tanítják, mellettük pedig kézdiszentléleki népzenészek biztosítják az élő zenét, úgy a próbákon, mint az esti táncházakban. A drámajátékokat Prezsmer Boglárka, sepsiszentgyörgyi drámapedagógus, a kézműves foglalkozásokat pedig három sepsiszentgyörgyi gyöngyfűző és nemezkészítő kézműves szakember vezetik le.
Jelentkezni a regisztrációs űrlap kitöltése által lehet, amely az alábbi linken érhető el:
https://forms.gle/AxjmSYoDii1svU5Y6

Érdeklődni személyesen a Kovászna Megyei Művelődési Központ székhelyén (Sepsiszentgyörgy, Szabadság tér 2. szám), a 0267-351 648-as és a 0741-597198-as telefonszámokon, vagy a simonemesed@gmail.com email címen lehet.
Jelentkezési határidő: 2023. június 9. A helyek száma korlátozott.

A műhelymunka részvételi díja: 400 RON, amely tartalmazza a szállást, étkeztetést és a programot. 
A jelentkezés megerősítéséhez a részvételi díjat kérjük befizetni a jelentkezési határidő lejárta előtt, banki átutalással a RO64 TREZ 2562 1G33 5000 XXXX kincstári számlaszámra, (FONTOS, hogy a banki utalványon ne mulasszák el feltüntetni a Kovászna Megyei Művelődési Központ adószámát [Cod fiscal], amely a következő: 44 04 389).
A jelentkezéshez szükséges iratok a következők:
1. Részvételi nyilatkozat (felnőttek esetében);
2. Szülői beleegyezés (kiskorúak esetében);
A 1. és 2. számú típusnyomtatványokat az alábbi linkről lehet letölteni:
LINK.
A típusnyomtatványokat aláírva kérjük 2023. június 9-ig eljuttatni a Kovászna Megyei Művelődési Központ székhelyére vagy elküldeni email-be a simonemesed@gmail.com elektronikus címre.
Minden érdeklődőt szeretettel várunk! 

